KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. szeptember 18-i ülésére)

TÁRGY: A KÉPVISELŐ-TESTÜLET 2013. ÉVI MUNKATERVÉNEK MÓDOSÍTÁSA

A Képviselő-testület 157/2012. sz. Képv. test. határozatában döntött a 2013. évi munkatervének elfogadásáról. Az államháztartásról szóló 2011. évi CXCV. törvény (továbbiakban: Áht.) rendelkezéseire hivatkozva a Képviselő-testület munkatervének módosítása vált szükségessé. A módosítás célja, a 2013. évi munkaterv összhangjának biztosítása a hatályos jogszabályi rendelkezésekkel.

1,

2013. április 26. napjától hatályba lépett az Áht. módosítása, melynek értelmében:

 24. § (1) A jegyző, főjegyző, megyei főjegyző, (a továbbiakban együtt: jegyző) által elkészített, a következő évre vonatkozó költségvetési koncepciót a polgármester október 31-ig nyújtja be a képviselő-testületnek.

A képviselő-testület 2013. évi munkatervének elfogadásakor hatályos jogszabályi rendelkezések értelmében:

24. § (1) A jegyző, főjegyző, körjegyző, megyei főjegyző, (a továbbiakban együtt: jegyző) által elkészített, a következő évre vonatkozó költségvetési koncepciót a polgármester november 30-áig - a helyi önkormányzati képviselő-testület tagjai általános választásának évében legkésőbb december 15-éig – benyújtja a képviselő-testületnek.
2,

A polgármester a helyi önkormányzat gazdálkodásának háromnegyed éves helyzetéről a költségvetési koncepció ismertetésekor írásban tájékoztatja a képviselő-testületet. A költségvetési koncepció benyújtási határidejének változása miatt, a beszámoló is az októberi testületi ülésen kerül előterjesztésre.

3, 

A Magyar Államkincstár részére történő háromnegyed éves beszámolási kötelezettség teljesítési határideje 2013. október 21. A beszámoló nélkül nem teljesíthető az önkormányzat gazdálkodásának háromnegyed éves helyzetéről történő tájékoztatás, ezért az októberi testületi ülés időpontjának módosítása is szükséges.
Fentiek alapján indokolt a képviselő-testület októberi ülésének időpontját és napirendjét, valamint a novemberi ülés napirendjét módosítani az alábbiak szerint:

I, Az októberi ülés időpontját 2013. október 16. 14,00 óra időpontról, 2013. október 30. 14,00 órára szükséges módosítani. 

II, A novemberi ülés napirendje közül törölni szükséges a „Beszámoló az Önkormányzat 2013. évi költségvetésének háromnegyedévi teljesítéséről” és „Kiskőrös Város Önkormányzatának 2014. évi költségvetési koncepciója” szóló napirendeket, melyek átkerülnek az októberi ülés napirendi pontjaiként a munkatervbe.

A fentiek alapján javasolom, hogy a Képviselő-testület a 2013. évi munkatervének módosítását a határozat-tervezet mellékletében foglaltak szerint fogadja el.

Kiskőrös 2013. szeptember 09.

 Domonyi László s.k.

                                                                                                                                  polgármester
HATÁROZAT-TERVEZET

Kiskőrös Város Önkormányzatának Képviselő-testülete a 2013. évi munkatervét a határozat-tervezet mellékletében foglaltak szerint jóváhagyja.

Felelős: polgármester

Határidő: azonnal
